ועדת הכספים, כנסת 25, פרוטוקול מספר 86, 2023-03-26 00:00

משה גפני: צוהריים טובים, אני מחדש את הישיבה

משה גפני:  אנחנו דנים בהצעת חוק ההתייעצות הכלכלית (תיקוני חקיקה להשגת יעדי התקציב לשנת התקציב 2017 ו-2018) (תיקון – הקצאת סכום לרשויות המקומיות הסמוכות לנמל התעופה בן-גוריון), התשפ"ג-2023

משה גפני:  אנחנו עוסקים ביישובים עוטפי נתב"ג שבשעתו העברתי הצעת חוק בעניין הזה

משה גפני:  בשעתו חילקנו את זה לשתי קבוצות

משה גפני:  את אמרת, היועצת המשפטית, שיש בעיה עם העניין וצריך לתקן את זה, לכן אני מבקש ממך להגיד בקצרה את ההיסטוריה בעניין הזה ומה אנחנו נדרשים עכשיו

שולמית אלוני: בשנת 2019 תוקן חוק ההתייעלות הכלכלית לשנות התקציב 2017 ו-2018 ונוסף לו פרק ד'1 שעניינו בתשלום ארנונה לרשויות הסמוכות לנמל התעופה בן גוריון

שולמית אלוני:  בהתאם לתיקון נקבע מנגנון חלוקתי להקצאת סכום תקציב משרד הפנים שיוקצה בכל שנה לרשויות מקומיות הסמוכות לנתב"ג, כולן או חלקן, בהתאם לכללי חלוקה שיקבע שר הפנים בהסכמת שר האוצר ובכפוף לארבעה עקרונות אחידים לחלוקה שנקבעו בחוק: אפיון וסיווג הרשות המקומית וכן ישובים בתחומה בהתאם למדד החברתי-כלכלי, גודל האוכלוסייה ברשות המקומית, מצבה הפיננסי של הרשות המקומית והיקף שטח הנכסים שבתחום הרשות המקומית שאינם מבנה מגורים לשם חישוב ארנונה

שולמית אלוני:  המנגנון שנקבע הורכב משני מעגלי חלוקה

שולמית אלוני:  במעגל החלוקה הראשון שהוסדר בסעיף 25א(ב), נקבע שיוקצה סכום ששווה ל-35% לפחות מהתקציב השנתי לשש רשויות מקומיות שנמנו בסעיף - עיריית אור יהודה, עיריית לוד, מועצה אזורית חבל מודיעין, מועצה אזורית עמק לוד, עיריית יהוד-נווה מונסון ומועצה מקומית שוהם

שולמית אלוני:  במעגל החלוקה השני שהוסדר בסעיף 25א(א), נקבע שיוקצה 65% לרשויות מקומיות סמוכות אחרות בכפוף לעקרונות החלוקה

שולמית אלוני:  התיקון הזה נוצר על רקע חוק ההתייעלות לשנת 2019 שקבע ש-50% מהעודפים שיצטברו מידי שנה בקופת רשות שדות התעופה יועברו לאוצר המדינה בצורת תמלוג, והפטור שנקבע לרשות שדות התעופה מתשלום אגרה, ארנונה או כל תשלום חובה אחר ישתלם לרשויות המקומיות

שולמית אלוני:  כנגד התיקון הזה הוגשו שלוש עתירות במהלך השנים 2018 ו-2019, כשהעותרות היו מועצות מקומיות ששכנו בקרבה לנתב"ג

שולמית אלוני:  במקור הן ביקשו שהחוק יתוקן כך שהן גם תכללנה ברשימת שש הרשויות שנמצאות במעגל הראשון וייקבע שהן גם זכאיות לקבל חלק מה-35%

משה גפני: יהיה מדרג?     

שולמית אלוני: לחילופין הם ביקשו את הביטול של הסעיף שעוסק בשש הרשויות

משה גפני: יהיה מדרג לפי החוק הזה?     

שולמית אלוני: כן

שולמית אלוני:  עיקר הטענות שלהן היו סביב הפגיעה בשוויון בשל חלוקה לא הוגנת, זכות הקניין

שולמית אלוני:  כמו שאמרת, הגשת הצעות חוק עוד מהכנסת ה-23

שולמית אלוני:  לאחר הדיון הראשון שהתקיים בעתירה במהלך חודש דצמבר 2018, הוצא צו על תנאי ונקבע שהתיק יידון בפני הרכב מורחב של בית המשפט

שולמית אלוני:  אתה הגשת הצעות חוק גם במהלך הכנסת ה-23 וגם במהלך הכנסת ה-24, כאשר במהלך הכנסת ה-24 הגשת הצעת חוק שיש בה כדי לייתר את ההליך בבית משפט  - היא קובעת שיימחק מעגל החלוקה הראשון של שש הרשויות ויישאר רק מעגל חלוקה שני שמאפשר חלוקה של התקציב המלא שיוקצה לכל הרשויות שסמוכות לנתב"ג

שולמית אלוני:  ההצעה הזאת אושרה בקריאה הראשונה בכנסת ה-24, ב-19

שולמית אלוני: 9

שולמית אלוני: 2022, אבל הליכי החקיקה לא הסתיימו והכנסת התפזרה, לכן הגשת שוב את הצעת החוק

משה גפני: הרשויות שנמצאות בקטגוריה הראשונה עלולות להיפגע?     

שולמית אלוני: את זה אולי נשמע ממשרד הפנים

משה גפני: ליאת שוחט, ראשת העיר אור יהודה, בקשה

ליאת שוחט: אני שמחה שהנושא מובא לאישור כחוק, לא כתקנה בחוק ההסדרים, כדי שיהיה משהו ממוסמך

ליאת שוחט:  אם באמת פותחים את המעגל הראשון, אז העוגה מתחלקת ליותר רשויות

ליאת שוחט:  חשוב להזכיר שנתב"ג הוא הגורם האחרון שנותר במדינת ישראל שלא משויך מוניציפאלית לאף רשות ולא משלם מיסים

ליאת שוחט:  התהליך שהתחלנו איתו בוועדת גבולות היה לשייך אותו מוניציפאלית כדי שהוא יתחיל לשלם ארנונה

ליאת שוחט:  אני מזכירה לך שב-2018 הצלחנו באמצעותך, חבר הכנסת גפני, להקצות סכום ולהתפשר

ליאת שוחט:  המצב שבו החלוקה של אותו סכום תהיה ליותר רשויות, מבחינתנו היא בעייתית ואנחנו כן היינו רוצים שהקריטריונים שמשרד הפנים יחד עם האוצר קובע לחלוקה הזאת ישמרו על המעגל הראשון

משה גפני: האם בפעם הקודמת שבה היו את השמות של שש הרשויות, האחרים במעגל השני קיבלו?     

ליאת שוחט: כן, קיבלו

ליאת שוחט:  ה-35% היו רק לנו, רק לשש הרשויות, והשאר חולקו בין כל הרשויות

משה גפני: חולקו בפועל?     

ליאת שוחט: כן, כולם קיבלו

משה גפני: משרד הפנים, אתם חושבים שצריך לתת לרשויות האלו כסף? נתתם בעבר? יש את נתב"ג, שזה שדה התעופה במרכז הארץ

משה גפני:  סביב נתב"ג יש רשויות, ביניהן רשויות גדולות, כמו לוד, כמו אור יהודה, כמו יהוד-מונוסון ואחרים

משה גפני:  רשות שדות התעופה היא מן אוטונומיה כזאת שנמצאת לבד, שמקבלת את כל הכספים, שלא משלמת ארנונה לאף אחד, שלא משלמת כלום, והתושבים ביישובים האלה סובלים

משה גפני:  דיברנו על מנגנון של לפצות את הישובים הקרובים לנתב"ג

משה גפני:  האם נתתם כסף לישובים האלה במהלך כל השנים האלה, כן או לא? ואם כן, כמה ולמי?     

אבשלום שלומוב: במסגרת תקציב של 100 מיליון שקל - -     

ליאת שוחט: בשנתיים הראשונות זה היה 150, אחר כך זה ירד ל-100

אבשלום שלומוב: נכון, חילקנו כספים לפי תקנות שפגו

משה גפני: באיזה שנה התחלתם לחלק כסף?     

אבשלום שלומוב:  2018

משה גפני: כמה כסף חילקתם בפעם הראשונה?     

אבשלום שלומוב: זה התחיל ב-150 מיליון, אחר כך ירד ל-100 מיליון

משה גפני: למה ירד?     

אבשלום שלומוב: אני צריך לבדוק את זה

משה גפני: 150 זה מעודפים של רשות שדות התעופה?     

אבשלום שלומוב: נכון

משה גפני: אין עכשיו, ברוך השם, קורונה

משה גפני:  היו פה הנציגים מאל על בשבוע שעבר שאמרו שהטיסות שלהם מלאות

משה גפני:  הם לא התלוננו על שום דבר, עד כדי כך שאת המניות שלהם אישרנו למכור

משה גפני:  אם הכל בסדר, למה אנחנו לא חוזרים ל-150 מיליון?     

אבשלום שלומוב: אני צריך לבדוק את זה

ינון אזולאי: יש פחות הכנסות?     

אבשלום שלומוב: אני לא יודע, אני צריך לבדוק

ליאת שוחט: 28 מיליון נוסעים על הראש של תושבי אור יהודה

משה גפני: היה כאן דיון על בקשת הממשלה למכור את המניות של חברת אל על מכיוון שאין מצוקה, ובאמת אישרנו את מכירת המניות מכיוון שהמנכ"ל של חברת אל על אמר שהתפוסה מלאה

משה גפני:  לא רק זה - גם יש את הטיסות מעל סעודיה ומעל עוד מקומות שבעבר לא היו

משה גפני:  אני מתאר לעצמי שככל שהטיסות רבות יותר כך יש גם יותר רעש שפוגע בתושבים של הישובים בעוטף נתב"ג

משה גפני:  אנחנו שמחים על זה שמספר הטיסות גדל, שאין מצוקה כלכלית, אבל צריך למצוא את הפתרון

משה גפני:       רשות שדות התעופה, אנחנו הולכים לעשות חוק שהולך לקחת מכם 150 מיליון

משה גפני:  אני חושב שאתם לא צריכים להתייחס לזה בשוויון נפש

רון צין: אנחנו מבינים את החוק

משה גפני: מה המצב? תן לנו תיאור של המצב

רון צין: החוק כבר קיים

רון צין:  אנחנו אמורים להעביר 50% מהעודפים או מהרווח הנקי שלנו למשרד הפנים לטובת חלוקה בין הרשויות, על פי מנגנון שקבוע בחוק

רון צין:  הכסף כבר יצא, לכן אנחנו לכאורה אדישים לזה אבל לא לגמרי

משה גפני: יצא כסף בשנה שעברה וייצא בשנה הבאה - אז מה אתה אומר שאתם אדישים?      

רון צין: בשנים 2020 ו-2021 לא היו רווחים בגלל הקורונה, היו הפסדים

רון צין:  בשנת 2022 אנחנו חוזרים למצב של רווחים, יהיה רווח לחלוקה

רון צין:  אנחנו מעריכים שהרווח יהיה מעל ל-100 מיליון שקלים

רון צין:  הרווח יגיע  למשרד ביוני-יולי לפי החוק

משה גפני: יכול להיות שנחזור למצב של 150 מיליון?     

רון צין: אנחנו מקווים שכן

רון צין:  יש פה איזה דיסוננס מצד הרשויות שרוצות מצד אחד שנטוס כמה שפחות אבל מצד שני שנטוס כמה שיותר

ינון אזולאי: הם מוכנים שלא תטוסו, אבל אם אתם כבר טסים, וטסים הרבה, לפחות שזה יפצה במעט

רון צין: זה לא שאנחנו טסים, זה מדינת ישראל טסה, זה תושבי מדינת ישראל

רון צין:  שדה התעופה הוא של מדינת ישראל, לא של רשות שדות התעופה

משה גפני: כאן זה הכנסת, ועדת הכספים של הכנסת, ואנחנו לא נסבול אי צדק

משה גפני:  אנחנו לא נסבול דבר כזה שאתם לא משלמים ארנונה, שאתם לא קשורים לאף אחד

משה גפני:  אני צריך לשלם ארנונה במקום שאני גר

משה גפני:  חברה שיש לה מפעל ויש לה רווחים משלמת ארנונה

משה גפני:  יש מסים שצריך לשלם לרשות מקומית

משה גפני:  אתם לא קיימים בעניין הזה, השלמנו עם זה

משה גפני:  אנחנו לא רבים איתכם, אנחנו לא אומרים שאתם חייבים לשלם ארנונה לרשות כזאת או לכמה רשויות, אנחנו אומרים שאתם עושים את העבודה שלכם, אנחנו תומכים והכל בסדר, אבל  אנחנו רוצים שהרשויות לא ייפגעו בתשלום, ואני לא מדבר על תקופת הקורונה, אני מדבר על היום, על העתיד

משה גפני:  האם אתה יכול לתת לנו תמונת מצב כדי לראות אם אנחנו משחקים את המשחק ההגון הזה?     

רון צין: בשנת 2022 יהיה רווח של מעל 100 מיליון

רון צין:  לגבי השנים הבאות יש צפי לעלייה במספר הטיסות

רון צין:  אנחנו פועלים עכשיו במקביל לגבי עדכון תכנית המתאר הארצית לנתב"ג

רון צין:  אם היא תעודכן, וזה תלוי בהחלטת ממשלה ובדברים אחרים, אז מספר הטיסות יעלה ויחד איתו יעלה סכום האגרות ויעלו סכומים אחרים

משה גפני: לאן אנחנו יכולים להגיע לפי הצפי שלכם במספר הטיסות?     

רון צין: צפי העלייה במספר הטיסות הוא בין 3% ל-5% בשנה, כך שאדוני יכול לחשב את הצפי של העלייה ברווחים

רון צין:  בשנים שלפני הקורונה המציאות שברה את התחזיות, אבל אנחנו לא יודעים איך זה יתנהל עכשיו

ליאת שוחט: במידה ורשות שדות התעופה הייתה משלמת ארנונה לאחת הרשויות, זה היה מגיע לכמעט 270 מיליון שקל

ליאת שוחט:  אנחנו התפשרנו בהסכם של ה-150 על 50%

רון צין: אין בפניי את הנתונים של ראשת אור יהודה, אבל באותה עת, אני מזכיר לאדוני, המדינה לקחה את כל הכספים שהיו בקופת רשות שדות התעופה – מדובר על סכומים של מיליארדים

רון צין:  בפועל מה שקורה הוא שרשות שדות התעופה היא לא של אף אחד, היא של המדינה, והכספים שמצטברים הם כספים שעוברים למדינה

רון צין:  במקום שהכספים ייכנסו למדינה, הם ייכנסו לקופת הרשויות המקומיות

רון צין:  בסוף זה משחק סכום אפס

רון צין:  אנחנו לא איזו חברה פרטית שמחלקת רווחים לבעלי המניות

רון צין:  ההחלטה שלכם היא לחלק לרשויות המקומיות או לחלק לכיס הגדול של תקציב המדינה כדי שהוא יחלק את זה

רון צין:  כשהכסף יוצא מקופת רשות שדות התעופה, הוא יוצא

רון צין:  לכאורה אנחנו אדישים בקשר לחלוקה של הכספים ואיך זה יחולק, אבל אנחנו לא מאוד אדישים כי יש לנו עניין ואינטרס אמיתי שהרשויות הסובבות את נתב"ג יקבלו נתח גדול ככל שניתן מתוך הסכום הזה

רון צין:  אם ניתן להבטיח את זה בחוק, אנחנו מעדיפים שכך יהיה מאשר באיזה שיקול דעת שהיום הוא כזה ומחר הוא משתנה

משה גפני: החוק שעליו אנחנו מדברים עבר בוועדת שרים לחקיקה במהירות, לא היו עיכובים, וגם זה עבר במליאת הכנסת

משה גפני:  יכול להיות שיהיה ויכוח בינינו לבין האוצר כמה יעבור לרשויות המקומיות וכמה ילך לקופת המדינה, יכול להיות שלא, אבל מה שאנחנו רוצים זה שהרשויות המקומיות הסובבות את נתב"ג לא ייפגעו

רון צין: אני לא רואה פה סביב השולחן את ראשת עיריית יהוד ואת ראש עיריית לוד

ליאת שוחט: אני מייצגת אותם נאמנה

רון צין: אני מניח שהם מצפים שכתוצאה מהתיקון הזה הם יקבלו יותר

רון צין:  אני חושב שברגע שיש הקשחה של הסכום זה משרת אותן

רון צין:  יכול להיות שצריך לקבוע שביתרה הן ייכללו בסבב

ליאת שוחט: אנחנו צריכים ודאות

רון צין: צריך שבכל מקרה הם יקבלו את הסכום מה-35% האלה

רון צין:  הם צריכים רק לגדול כתוצאה מזה, לא לקטון

ינון אזולאי: אתם צופים איזו שהיא ירידה בטיסות בגלל מה שנכנס בחוק ההסדרים? בחוק ההסדרים מובא העניין של ביטול החזר המע"מ לתיירים

ינון אזולאי:  האם כתוצאה מזה יש צפי לפגיעה בטיסות?     

רון צין: אני לא בקיא בזה מספיק

ידידיה גרינוולד: זה ירד

ליאת שוחט: בחלוקה האחרונה, בעקבות העתירות לבג"ץ, רשויות שלא נכללו בחלוקה הקודמת נכללו

ליאת שוחט:  אזור ובית דגן שלא היו קיבלו בחלוקה האחרונה של 2022, לכן אצלנו הכספים ירדו

משה גפני: אני מנסה שהסכום הכולל יהיה גבוה יותר

משה גפני:  אם הוא יהיה גבוה יותר אתם לא תיפגעו

רון צין: מה זה "הסכום הכולל"? אני מבין שלא משנים את ה-50%

משה גפני: הסכום הכללי של הכנסות רשות שדות התעופה גבוה יותר

רון צין: אבל זה תלוי - -     

משה גפני: 	לגבי ה-50% נראה בהמשך

רון צין: 50% זה 50%

משה גפני: 50% זה 50%, אבל לפעמים אפשר להפוך 50% ל-60%

רון צין: זאת בעיה

רון צין:  לא לכך באנו, וגם זאת לא הצעת החוק

רון צין:  אם זאת הייתה הצעת החוק לא אני הייתי פה, היה פה מ"מ מנכ"ל רשות שדות התעופה

משה גפני: אנחנו יכולים להפוך 50% ל-60% אם נראה שההכנסות הן נמוכות

רון צין: אנחנו נעבוד קשה כדי שהן יהיו גבוהות

משה גפני: משרד הפנים, יש לכם תשובה לשאלה ששאלתי?     

אבשלום שלומוב: 	ה-50 מיליון עברו לקרן לצמצום פערים

משה גפני: 	100 מתוך ה-150 נשאר לרשויות ו-50 עברו לקרן לצמצום פערים?     

אבשלום שלומוב: נכון

ליאת שוחט: זה ירד מהסכום שקיבלנו מידי שנה

משה גפני: ומה עם הקרן לצמצום פערים?     

ליאת שוחט: אנחנו לא קשורים, זה לרשויות אחרות

ליאת שוחט:  אם ב-2018 קיבלתי מהחלוקה הזאת 12 מיליון שקל,  בעקבות זה ירדנו ל-8 מיליון שקל - משמעותי לתקציב עירייה

אבשלום שלומוב: 10 מיליון, לא 8 מיליון

ליאת שוחט:  	אני מדברת על הירידה הממשית

ליאת שוחט:  השנה קיבלנו את ה-10 מיליון

אבשלום שלומוב: גם בשנה שעברה

ליאת שוחט: 	הייתה ירידה של 8 מיליון מ-2018 ל-2020, כשאחר כך זה עלה שוב כי שיניתם את הקריטריונים

ליאת שוחט:  כמה שאור יהודה מתפתחת ומתקדמת היא עדיין במצב סוציו אקונומי 5, עם כמות התושבים הכי גדולה בעוטף נתב"ג, לכן אני מקבלת את ה-10

ליאת שוחט:  הקריטריונים שעשיתם אפשרו לעלות חזרה ל-10 מיליון

ידידיה גרינוולד: 	מאז ומעולם הוקצו 100 מיליון לטובת עוטף נתב"ג

ידידיה גרינוולד:  מכיוון שנתב"ג והקרן לצמצום פערים עברו באותו חוק הסדרים, הוקצו 50 מיליון לשנתיים דרך הקרן בשביל למתן את הפגיעה ברשויות - זה אירוע נפרד, זה לא קשור

משה גפני: לפי מה עשיתם את זה? אנחנו העברנו חוק שדיבר על זה ש-50% מהעודפים של רשות שדות התעופה יעברו לרשויות עוטפי נתב"ג

משה גפני:  לפי מה לקחתם את זה?     

ידידיה גרינוולד: מה שהחוק קבע זה ש-50% ילכו להכנסות מדינה ו-100 מיליון כל שנה יעברו לעוטף נתב"ג

ידידיה גרינוולד:  גם בשנות הקורונה שבהן לרשות שדות התעופה לא היו רווחים עדיין רשויות עוטף נתב"ג קיבלו 100 מיליון

ינון אזולאי: הוודאות שלכם היא על 100 מיליון?     

ידידיה גרינוולד: הוודאות היא על 100 מיליון

משה גפני: 	עשינו חוק שאומר ש-50% מהעודפים של רשות שדות התעופה ילכו לרשויות סובבות נתב"ג או קרובות לנתב"ג

משה גפני:  זה מה שעשינו, זה החוק

משה גפני:  אתם הייתם צריכים להעביר 35% מזה לרשויות שהיו בחוק, לשש הרשויות

משה גפני:  אתה בא ואומר שיש סעיף בחוק שמדבר על קרן לצמצום פערים

משה גפני:  למה אתם משתמשים בכסף שבחוק בשביל הקרן לצמצום פערים? תלכו לקופת המדינה, תביאו משם 50 מיליון שקל ותתנו לקרן לצמצום פערים, זאת מטרה ראויה

משה גפני:  מי הרשה לכם לקחת כסף מהרשויות המקומיות ולתת את זה קרן לצמצום פערים?       

ידידיה גרינוולד: זה באמת לא קשור ואף פעם לא היה קשור

ידידיה גרינוולד:  מה שנקבע בחוק זה שבכל שנת כספים יוקצה בתקציב משרד הפנים סכום עבור רשויות עוטף נתב"ג

ידידיה גרינוולד:  דיברו פה על 150, אבל זה לא נכון כי זה היה תמיד 100

ידידיה גרינוולד:  50 מיליון לקרן לצמצום פערים זה אירוע נפרד

משה גפני:  הייתה החלטה בוועדה, שעל סמך זה גם עשינו את החוק, ש-50% מהעודף של רשות שדות התעופה ילך לרשויות עוטפות נתב"ג

ידידיה גרינוולד: דובר על כך ש-50% מההכנסות ילכו לתקציב מדינה

ידידיה גרינוולד:  סעיף 25א קובע שכל שנה יוקצה סכום קבוע לרשויות המקומיות סובבות נתב"ג, לא משנה אם יש לנתב"ג רווחים או אין לו רווחים

ינון אזולאי: יושבת פה ראש העיר שאומרת שהיו לה הכנסות של 12 מיליון ב-2018

ינון אזולאי:  מתי היו הכנסות של 8 מיליון?      

אבשלום שלומוב: לא היו הכנסות של 8 מיליון בשלוש השנים האחרונות

ינון אזולאי: אם הייתה ירידה, ממה נובעת הירידה? אם יש להם סכום קבוע לא אמורה להיות ירידה

ידידיה גרינוולד: הסכום הקבוע מתחלק בין כל הרשויות

ידידיה גרינוולד:  יכול להיות שבשנה מסוימת רשות מקומית אחת תקבל פחות ורשות אחרת תקבל יותר, אם בגלל שינוי סוציו אקונומי, אם בגלל מספר תושבים, אם בגלל שינויים בתקנות ששר הפנים ושר האוצר קבעו

ידידיה גרינוולד:  העוגה בכללותה לא משתנה

ידידיה גרינוולד:  מה שיכול להשתנות זו רק החלוקה הפנימית בין הרשויות

משה גפני: אני מציע שנעביר את החוק בקריאה ראשונה כי החוק ראוי והנושא משמעותי

משה גפני:  אני הולך לקיים דיון על זה לקריאה השנייה והשלישית

משה גפני:  אני לא רוצה לבוא ליהוד ופתאום יגידו שלמרות שקיבלנו החלטה הם מקבלים פחות כסף

משה גפני:  אני רוצה שה-50% ילכו לרשויות המקומיות, במיוחד כשבחוק הזה אנחנו לא אומרים שיש שש רשויות שמקבלות סכום מסוים והן יוצאות מתוך התקציב הכולל

משה גפני:  אם אנחנו לא מגדילים את הסכום הזה, אנחנו עלולים לפגוע ברשויות שלכל הדעות מגיע להן התקציב הזה

משה גפני:       רשות שדות התעופה, אני מציע שלדיון הבא שנקיים על החוק הזה לקריאה שנייה ושלישית יבוא המנכ"ל שלכם ויבוא מנכ"ל משרד הפנים או מישהו בדרג דומה, בגלל שאני הולך לעשות שינויים, אלא אם כן תשכנעו אותנו שלא צריך לעשות שום שינוי והכל בסדר

משה גפני:  העובדה היא שאנחנו מקבלים תלונות על זה שיש פחות תקציב במציאות שבה מספר הטיסות גדל ורשות שדות התעופה פורחת

שולמית אלוני: תיקון סעיף 25א

שולמית אלוני: 	1

שולמית אלוני: 	בחוק ההתייעלות הכלכלית (תיקוני חקיקה להשגת יעדי התקציב 				לשנות התקציב 2017 ו-2018), התשע"ז-2016, בסעיף 25א –     

שולמית אלוני: לרשויות המקומיות המנויות בסעיף קטן (ב) וליתר הרשויות  המקומיות" – יימחקו;     

שולמית אלוני: בסעיף קטן (ג), במקום "לפי סעיפים קטנים (א) ו-(ב)" יבוא 

שולמית אלוני: 	משרד האוצר, יש לכם הערכת עלות?     

ידידיה גרינוולד: אין לזה עלות תקציבית

ידידיה גרינוולד:  זה פשוט לקבוע חלוקה שונה של העוגה הקיימת

משה גפני: לקריאה השנייה והשלישית נבקש לעשות שינויים

משה גפני:  תיערכו לעניין הזה, תכינו שיעורי בית, כי אנחנו נרצה להגדיל את הסכום

משה גפני:  אנחנו רוצים לדעת את החלוקה בעניין הזה

משה גפני:  מקובל עלי שמשרד הפנים יעשה את המטלות שמוטלות עליו, רק בלי לקחת כסף ממישהו אחר

ליאת שוחט: או שנחזור לבקשה שישלמו ארנונה לאחת הרשויות

משה גפני: 	אנחנו סברנו אז - אני גם סבור עכשיו - שרשות שדות התעופה צריכה לשלם ארנונה כמו כל אזרח, כמו כל מוסד וכמו כל מפעל

משה גפני:  בגלל נסיבות ותיקות, אנכרוניסטיות אולי, רשות שדות התעופה היא גוף עצמאי, אין לה רשות מקומית שהיא צריכה לשלם לה

משה גפני:  צריך למצוא לעניין הזה פתרון כדי שהרשויות לא ייפגעו

רון צין: אני חושב שהפתרון שנמצא במסגרת החוק הוא פתרון נכון וראו

רון צין:  הוא נכון גם במסגרת האחוזים שנקבעו

רון צין:  אם היישום שלו לא עובד כפי שהוועדה ציפתה, בסמכות הוועדה לסדר את היישום

משה גפני: 	הצעת חוק ההתייעלות הכלכלית (תיקוני חקיקה להשגת יעדי התקציב לשנות התקציב 2017 ו-2018) (תיקון – הקצאת סכום לרשויות המקומיות הסמוכות לנמל התעופה בן-גוריון), התשפ"ג-2023, להכנה לקריאה ראשונה

משה גפני:  מי בעד אישור החוק, מי נגד, מי נמנע?     

משה גפני: אושר

משה גפני: הצעת החוק אושרה

ליאת שוחט: יישר כוח, תודה רבה

משה גפני: בקריאה השנייה והשלישית נקיים דיון מקיף עם משרד הפנים ועם משרד האוצר לגבי הנושא של רשות שדות התעופה, אלא אם כן תבואו ותגידו ארנונה או דברים אחרים

משה גפני:  אנחנו נצטרך למצוא לעניין הזה פתרון

ינון אזולאי: או מס נוסע

משה גפני: לא חשוב

משה גפני:  משרד הפנים הוא משרד גדול שיכול לבוא עם רעיונות טובים

משה גפני:  יהיה דיון על זה

משה גפני:  אם לא תבואו מוכנים בעניין, נקבל החלטות לבד וזה לא יהיה לטובת העניין

משה גפני:  תודה רבה